এ বিষয়ে বেসরকারি গবেষণা প্রতিষ্ঠান পলিসি রিসার্চ ইনস্টিটিউটের (পিআরআই) নির্বাহী পরিচালক ড. আহসান এইচ মনসুর বলেন, সম্প্রতি বেসরকারি বিনিয়োগে স্থবিরতা বিরাজ করছে। ব্যাংক খাতে বিশৃঙ্খলা ও তারল্য সঙ্কটের কারণে আগামীতে ঋণ পাওয়া কঠিন হয়ে যাবে। তা ছাড়া অবকাঠামো খাতে উন্নতির কাজ চলমান থাকলেও বড় প্রকল্প শেষ হচ্ছে না। এ অবস্থায় আগামী বাজেটে ব্যক্তি বিনিয়োগে লক্ষ্য পূরণের পর্যাপ্ত রসদ নেই। জিডিপি প্রবৃদ্ধির লক্ষ্য পূরণও কঠিন হবে বলে মনে করেন এ অর্থনীতিবিদ।